
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 44 

30 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός ορίων αιγιαλού και παραλίας στη 
θέση «Ρεμάκι» Πέρδικας νήσου Αίγινας Ν. Πειραιά. 1 
Κατάργηση τμήματος ανωνύμου οδού καθέτου της 
οδού Αρκαδίου μεταξύ των Ο.Τ. 1183Β και 1183 
στη συνοικία Αγ. Γεωργίου και έγκριση υφισταμέ- 
νης οδού Τσαρούχη καθέτου της οδού Αρκαδίου 
και ανωνύμου στο Ο.Τ. 1183, με δημιουργία νέου 
Ο.Τ. 1183Γ, στη συνοικία Αγ. Γεωργίου Ν. Λάρισας. 2 
Κήρυξη ως αναδασωτέας έκτασης 1,045 στρεμμάτων, 
στην θέση «Μούσγα» Δημοτικού διαμερίσματος 
Βέργας, Δήμου Καλαμάτας, Νομού Μεσσηνίας.... 3 


ΑΠΟΦΑΣΕΙ Σ 

Αριθ. 1099146/10646πε/Β0010 (1) 

Επανακαθορισμός ορίων αιγιαλού και παραλίας στη 

θέση «Ρεμάκι» Πέρδικας νήσου Αίγινας Ν. Πειραιά. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτηςπαρ. 2του άρθρου 34του Ν. 2971 /2001, 
περί αιγιαλού και παραλίας, σύμφωνα με τις οποίες οι εκκρε¬ 
μείς υποθέσεις που αφορούντον καθορισμό αιγιαλού και πα¬ 
ραλίας εξακολουθούν να διέπονται από τις ισχύουσες μέχρι 
την έναρξη ισχύος του νόμου αυτού διατάξεις. 

2. Την 252/2002 γνωμοδότηση του Νομικού Συμβουλίου 
του Κράτους. 

3. Τις διατάξεις του Π.Δ. 551/88 «Οργάνωση Νομαρχιών - 
Οργάνωση Οικονομικών Υπηρεσιών» (ΦΕΚ259Τ.Α'). 

4. Τις διατάξειςτου άρθρου 100του Π.Δ. 284/88. 

5. Τις διατάξεις του Ν. 2218/94 «περί ίδρυσης Νομαρ¬ 
χιακής Αυτοδιοίκησης κ.λπ.» (ΦΕΚ90 Τ.Α'). 

6. Τις διατάξειςτου άρθρου 14του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 Τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 


7. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 Τ.Α') σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

8. Το 28975/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γ ε¬ 
νικού Γ ραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 

9. Την 1100383/1330/Α0006/31.10.2001 (ΦΕΚ 1485 
τ.Β'/31.10.2001) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
των Υφυπουργών Οικονομικών. 

10. Την 1115093/1378/Α0006/17.12.2001 (ΦΕΚ 1720 
τ.Β'21.12.2001) απόφαση του Υφυπουργού Οικονομικών, 
περί μεταβίβασης αρμοδιοτήτων στο Γ ενικό Γ ραμματέα, 
στους Γενικούς Διευθυντές κ.λ.π. του Υπουργείου Οικο¬ 
νομικών, όπως αυτή τροποποιήθηκε με την αριθμ. 
1041136/468/Α0006/18.5.2002(ΦΕΚ 633/ 22.5.2002 τ.Β') 
απόφαση του Υφυπουργού Οικονομίας και Οικονομικών. 

11. Την από 20.12.2001 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας, για τον επανακαθορισμό ορίων αι- 
γιαλού παραλίας στη θέση «Ρεμάκι» Πέρδικας, νήσου Αί¬ 
γινας Ν. Πειραιά. 

12. Το από Οκτώβριο 2001 Τοπογραφικό Υψομετρικό 
διάγραμμα σε κλίμακα 1:500 αποτελούμενο από (1) πινα¬ 
κίδα που συντάχθηκε από τον Λάμπρου Σταύρο Τοπο¬ 
γράφο Μηχανικό, ελέγχθηκε για την ακρίβεια της αποτύ¬ 
πωσης στις 20.12.2001 από τον Μεγρέμη Χαράλ. Πολιτι¬ 
κό Μηχανικό της Κτηματικής Υπηρεσίας Πειραιά και 
θεωρήθηκε την ίδια ημερομηνία από τον Νίκο Στάθη Προϊ¬ 
στάμενο του Τεχνικού Τμήματος της Κτηματικής Υπηρε¬ 
σίας Πειραιά, όπως ορίζουν οι διατάξεις του άρθρου 20 
του Ν. 719/77. 

13. Το με αριθ. πρωτ. 544.5/636/02/ΣΧ. 1282/23.10.2002 
έγγραφο του Γενικού Επιτελείου Ναυτικού, αποφασίζουμε: 

Επικυρώνουμε την από 20.12.2001 Έκθεση της κατά το 
άρθρο 100 Π.Δ. 284/88 αρμόδιας Επιτροπής καθορισμού 
των ορίων αιγιαλού και παραλίας για τον επανακαθορι¬ 
σμό ορίων αιγιαλού παραλίας στη θέση «Ρεμάκι» Πέρδι¬ 
κας Νήσου Αίγινας Ν. Πειραιά, καθώς επίσης και το από 
Οκτώβριο 2001 Τοπογραφικό Υψομετρικό διάγραμμα σε 
κλίμακα 1:500 αποτελούμενο από (1) πινακίδα που συ¬ 
ντάχθηκε από τον Λάμπρου Σταύρο Τοπογράφο Μηχανι¬ 
κό, ελέγχθηκε για την ακρίβεια της αποτύπωσης στις 
20.12.2001 από τον Μεγρέμη Χαράλ. Πολιτικό Μηχανικό 
της Κτηματικής Υπηρεσίας Πειραιά και θεωρήθηκε την 
ίδια ημερομηνία από τον Νίκο Στάθη Προϊστάμενο του Τε¬ 
χνικού Τμήματος της Κτηματικής Υπηρεσίας Πειραιά, 
όπως ορίζουν οι διατάξεις του άρθρου 20 του Ν.719/77. 

Στο τοπογραφικό αυτό διάγραμμα επανακαθορίσθηκε 
από την αρμόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή, με στοιχεία 8Α, 9Α, 10Α, 10Β, 11. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή, με στοιχεία 8Ά, 9Ά, 10Ά, 10'Β, 11'. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα,17 Ιανουάριου 2003 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθν. Κληρ/των 
ΣΠΥΡΟΣ I. ΣΤΑΘΗΣ 
-♦- 

ΕΚΘΕΣΗ 

ΕΠΙΤΡΟΠΗΣ ΤΩΝ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 

Κοινή Υπουργική Απόφαση των Υπουργών Προεδρίας 
και Οικονομικών 0208/181/26.4.82. 

Για τον επανακαθορισμό των ορίων Αιγιαλού - Παρα¬ 
λίας στην θέση Ρεμάκι Πέρδικας Ν. Αίγινας Νομού Πει¬ 
ραιά. 

Στο Ρεμάκι Πέρδικας Ν. Αίγινας σήμερα την 20.12.2001 
ημέρα Πέμπτη οι παρακάτω υπογράφοντες: 

Α) Νούσιος Νικόλαος, ΠΕ/Διευθυντής, Προϊστάμενος 
της Κτηματικής Υπηρεσίας Πειραιά, ως Πρόεδρος. 

Β) Μεγρέμης Χαράλαμπος, ΠΕ/Α' πολιτικός μηχανικός 
της Κτηματικής Υπηρεσίας Πειραιά, ως μέλος. 

Γ) Λεοντάρας Κων/νος Πλωτάρχης (Λ. Σ.) Διοικητής Λ/Τ 
Αίγινας, ως (μέλος, που αποτελούμε την παραπάνω) επι¬ 
τροπή καθορισμού των ορίων Αιγιαλού - Παραλίας, δυνά¬ 
μει της 0208/181/26.4.1982 (Φ.Ε.Κ.214 τ.Β') κοινής 
Υπουργικής Απόφασης τον Υπουργών Προεδρίας και Οι¬ 


κονομικών, καθώς και της 2208/4.4.2000 απόφαση Προϊ¬ 
σταμένου Οικονομικής Επιθεώρησης Πειραιά «Περί Συ- 
στάσεως Επιτροπής Καθορισμού των Ορίων του Αιγια- 
λού» συγκληθείσα κατόπιν της με αριθμό 5274/ 
20.11.2001 πρόσκλησης του Προέδρου της Επιτροπής 
μεταβήκαμε σήμερα στις 20.12.2001 ημέρα Πέμπτη και 
ώρα 10:00 π.μ. στην περιοχή Ρεμάκι Πέρδικας Ν. Αίγινας 
και αφού λάβαμε υπόψη: 

1) Το τοπογραφικό διάγραμμα σε 1 πινακίδα, με κλίμα¬ 
κα 1:500 στο Ρεμάκι Πέρδικας Ν. Αίγινας, που συντάχθη¬ 
κε το 2001 από τον μηχανικό Λάμπρου Σταύρο. 

2) Τις διατάξεις τον Α.Ν. 2344/1940, όπως τροποποιή¬ 
θηκε σήμερα, καθώς και τη σχετική Δικαστηριακή και Δι¬ 
οικητική Νομολογία. 

3) Την μετά από επιτόπιο μετάβαση σχηματισθείσα αντί¬ 
ληψη, για το πλάτος της βρέχόμενης ζώνης της ξηράς. 

4) Το Φ. 544.5/372/92/877/18.6.1992 ΓΕΝ Δ/νση Α2 (IV) 
έγγραφο ΓΕΝ παράγραφος αρ. 3α όπου διεπιστώθη ότι η 
θέση της κορυφής 9 έχει καθορισθεί εσφαλμένα. 

5) Το γεγονός ότι γίνεται επανακαθορισμός των οριο- 
γραμμών αιγιαλού - παραλίας στις κορυφές 9 10 αιγιαλού 
και 9' ΙΟ' παραλίας τα οποία είχαν καθορισθεί με την 
600641/28.6.78 (Φ.Ε.Κ. 382/Δ729.7.78), διότι είχε εμφιλο- 
χωρήσει τεχνικό λάθος περί του οποίου η προηγούμενη 
παράγραφος, αποφασίζει: 

1) Επανακαθορίζει επί του παραπάνω διαγράμματος 
την οριογραμμή του Αιγιαλού με ερυθρά συνεχή πολυγω¬ 
νική γραμμή, με στοιχεία 8Α, 9Α, 10Α, 10Β, 11 οι κορυφές 
καθορίζονται με συντεταγμένες του Κρατικού Δικτύου 
Γ.Υ.Σ. 

2) Καθορίζει την οριογραμμή της παραλίας με κίτρινη 
συνεχή πολυγωνική γραμμή, με στοιχεία 8Ά, 9Ά, 10Ά, 
10'Β, 1 Γ, παράλληλα προς την οριογραμμή του Αιγιαλού 
και της οποίας οι κορυφές καθορίζονται με συντεταγμέ¬ 
νες του Κρατικού Δικτύου Γ.Υ.Σ. επειδή θεωρείται απα¬ 
ραίτητη λόγω της φύσης της συνεχόμενης προς τον Αι- 
γιαλό ξηράς και της αδυναμίας να εξυπηρετηθούν από 
τον Αιγιαλό οι σκοποί της παρ. 1 του άρθρου 7 του Α.Ν. 
2344/1940 δηλαδή, ότι ο Αιγιαλός και η Παραλία εκτός 
του κυρίου και αρχικού προορισμού αυτών, που είναι η 
επικοινωνία από τη θάλασσα προς τη ξηρά και αντίθετα, 
δύνανται να χρησιμεύουν και γι’ άλλους σκοπούς, δηλα¬ 
δή συγκοινωνιακούς, εξωραϊστικούς - τουριστικούς λό¬ 
γους κοινωφελείς, καθώς επίσης και για εκμετάλλευση 
προς όφελος τον Δημοσίου. 

Η 600641/28.6.78 (Φ.Ε.Κ. 382 Δ729.7.78) απόφαση Νο¬ 
μάρχη Πειραιά ανακαλείται ως προς τα τμήματα τον οριο- 
γραμμών αιγιαλού 910 και ως τα τμήματα παραλίας 9'10'. 

Ο Πρόεδρος Τα Μέλη 

ΝΙΚΟΛΑΟΣ ΝΟΥΣΙΟΣ 1. ΧΑΡΑΛ. ΜΕΓΡΕΜΗΣ 

2. Κ. ΛΕΟΝΤΑΡΑΣ 

Αριθ. 6907/2002 (2) 

Κατάργηση τμήματος ανωνύμου οδού καθέτου της οδού 
Αρκαδίου μεταξύ των Ο.Τ. 1183Β και 1183 στη συνοι¬ 
κία Αγ. Γεωργίου και έγκριση υφισταμένης οδού Τσα- 
ρούχη καθέτου της οδού Αρκαδίου και ανωνύμου στο 
Ο.Τ. 1183, με δημιουργία νέου Ο.Τ. 1183Γ, στη συνοι¬ 
κία Αγ. Γεωργίου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 3 και 70 του Ν.Δ. της 
17.7.1923 (ΦΕΚ228/Α) «Περίσχεδίωνπόλεωνκ.λπ.» όπως 
τροποποιήθηκε και συμπληρώθηκε μεταγενέστερα. 

2. Τις διατάξεις των άρθρων 152, 154 του Π.Δ. της 14/ 
27.7.1999 «Κώδικας βασικής Πολεοδομικής Νομοθεσίας» 
ΦΕΚ 580 Δ/99. 

3. Τις διατάξεις του άρθρου 29 του Ν. 2831/2000 (ΦΕΚ 
140 Α) «Περίτροποποίησηςτωνδιατάξεωντου Ν. 1577/58 
«Γενικός Οικοδομικός Κανονισμός» και άλλες Πολεοδομι- 
κές διατάξεις» όπως αντικαταστάθηκαν με το άρθρο 10 
του Ν. 3044/2002 (ΦΕΚ 197 Α) «Μεταφορά συντελεστή 
δόμησης κ.λπ.». 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κ.λπ.» (ΦΕΚ 90 Α) όπως τροποποιήθηκαν 
και συ μπλη ρώθη καν με το ν Ν. 2242/94 «Συ μπλή ρωση δια¬ 
τάξεων για τη Νομαρχιακή Αυτοδιοίκηση κ.λπ.». 

5. Την 811/17.2.1989 απόφαση Νομάρχη Λάρισας (ΦΕΚ 
183Δ/30.8.1989) με την οποία εγκρίνεται η αναθεώρηση 
του ρυμοτομικού σχεδίου Λάρισας. 

6. Την 3781/5.6.1995 απόφαση Δημάρχου Λάρισας 
(ΦΕΚ 396 Δ/15.6.1995) με την οποία εγκρίθηκε η παράλ¬ 
ληλη μετατόπιση άξονα ανώνυμης οδού μεταξύ των Ο.Τ. 


1183 και 1183 Α στη συνοικία Αγίου Γ εωργίου στη Λάρισα. 

7. Την απόφαση 373/2002 του Δημοτικού Συμβουλίου 
Λάρισας. 

8. Την με αριθμό 35 πράξη του Συμβουλίου Χωροταξίας 
Οικισμού και Περιβάλλοντος Νομού Λάρισας (Συνεδρία 
7/12.12.2002). 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του ΟΤΑ. 

Και επειδή στην υπόψη τροποποίηση οδήγησαν λόγοι 
κοινής ανάγκης και ειδικότερα: 

1. Η προτεινόμενη προς έγκριση οδός Τσαρούχη είναι 
υφιστάμενη με υλοποιημένα δίκτυα υποδομής. 

2. Η κατάργηση του τμήματος της ανωνύμου οδού της 
κειμένης δυτικά της οδού Τσαρούχη δεν δημιουργεί κα¬ 
νένα πολεοδομικό πρόβλημα, αλλά αντίθετα αποφεύγε¬ 
ται η ρυμοτόμηση υφισταμένων κτισμάτων και η δημιουρ¬ 
γία μη οικοδομήσιμων οικοπέδων, αποφασίζουμε: 

1. Την κατάργηση τμήματος ανωνύμου οδού καθέτου 
της οδού Αρκαδίου μεταξύ των Ο.Τ. 1183Β και 1183 του ρυ¬ 
μοτομικού σχεδίου Λάρισας, στη συνοικία Αγ. Γεωργίου. 

2. Την έγκριση υφισταμένης οδού Τσαρούχη καθέτου 
της οδού Αρκαδίου και ανωνύμου στο Ο.Τ. 1183, με δημι¬ 
ουργία νέου Ο.Τ. 1183Γ, στην ίδια περιοχή. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή με τα συνημμένα σχεδιαγράμματα να 
δημοσιευθεί στην Εφημερίδα της Κυβερνήσεως. 

Λάρισα, 14 Ιανουάριου 2003 

Ο Νομάρχης 
ΛΟΥΚΑΣ ΚΑΤΣΑΡΟΣ 

Αριθ. 112 (3) 

Κήρυξη ως αναδασωτέας έκτασης 1,045 στρεμμάτων, 
στην θέση «Μούσγα» Δημοτικού διαμερίσματος Βέρ¬ 
γας, Δήμου Καλαμάτας, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ.51/87 «Καθορισμός των Περιφε¬ 
ρειών της Χώρας για το σχεδίασμά κ.λπ. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ.1 και 2, 2 παρ.1 εδ. δ', 5 
παρ. 3Β, 6 παρ. 7 και 7 παρ. 2 του Ν. 2503/97 «Διοίκηση, 
Οργάνωση, Στελέχωσητης Περιφέρειας κ.λπ. 

3. Τις δ/ξεις του άρθρου 117 παρ. 3 του Συντάγματος. 

4. Τις δ/ξεις του Ν. 998/79 «περί προστασίας των δασών 
κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ.1. 

5. Τις δ/γέςτου Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

6. Την 49/8.1.2003 πρόταση του Δασαρχείου Καλαμά¬ 
τας περί κηρύξεως αναδασωτέας, της αναφερομένης 
στο θέμα έκτασης. 

7. Την 5872/29.8.97 απόφαση του Γενικού Γραμματέα 
Περιφέρειας Πελ/σου «Τοποθέτηση Πρ/νων Δ/νσεων 


Υπηρεσιών κ.λπ. και εξουσιοδότηση υπογραφής με Εντο¬ 
λή Γενικού Γραμματέα Περ/ρειας Πελ/σου (Ε.Γ.Γ.Π.Π.)» 
(ΦΕΚ 551/τ. Β73.6.98), αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργίατης δασικής βλάστησης που κατα¬ 
στράφηκε από παράνομη εκχέρσωση από 1.9.2002 μέχρι 
30.9.2002 την δημόσια δασική έκταση, εμβαδού ενός 
στρέμματος και σαράντα πέντε τετραγωνικών μέτρων 
(1,045) που βρίσκεται στη θέση «Μούσγα» περιοχής Δη¬ 
μοτικού διαμερίσματος Βέργας, Δήμου Καλαμάτας του 
Νομού Μεσσηνίας προσδιορίζεται από τα στοιχεία: Α, Β, 
Γ, 12,13,14, Α και έχει όρια: 

Ανατολικά: Δημόσια δασική έκταση. 

Δυτικά: Ελαιώνα Ι_υϋΟ ΗΟΒΤΕΝΟΕ Ι_0υΐ3. 

Βόρεια: Δημόσια δασική έκταση. 

Νότια: Δημόσια δασική έκταση και ελαιώνα Ηλία Κουρ¬ 
κουτά. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 13 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΠΑΝ. ΜΠΑΖΙΓΟΣ 

